ໃນອະນາຄົດ ຄົນອາດຈະ ສັ່ງເອົາອະໄວຍະວະໃໝ່ ມາປ່ຽນໄດ້ ເພາະມີການພິມ ອະໄວຍະວະ ດ້ວຍເຄື່ອງພິມ 3 ມິຕິ ໄດ້ແລ້ວ 
A small Italian company has used 3D printing technology to quickly produce oxygen valves needed to treat serious coronavirus patients.
ລອງມາພາກັນວາດພາບເບິ່ງເນາະວ່າ ຊີວິດຂອງຄົນຈະປ່ຽນແປງໄປແບບໃດ ສໍາລັບຫລາຍໆຄົນທີ່ຕ້ອງການປ່ຽນອະໄວຍະວະ ຖ້າບັນດານັກວິທະຍາສາດຫາກສາມາດ ພຽງແຕ່ພິມອະໄວຍະວະອັນໃໝ່ທີ່ໃຊ້ການໄດ້ ອອກມາເທົ່ານັ້ນ ອັນນັ້ນແມ່ນໂຄງການນຶ່ງໃນຫຼາຍໆໂຄງການທີ່ພວກນັກວິທະຍາສາດຢູ່ສະຖາບັນເວັກຄ໌ ຟໍແຣັສ ສຳລັບການແພດໃນດ້ານການເຮັດໃຫ້ມີຊີວິດຄືນມາໃໝ່ຫລື Wake Forest Institute for Regenerative Medicine ກຳລັງເຮັດຢູ່ແທ້ໆເລີຍ ຊຶ່ງກໍຄືອະໄວຍະວະຂອງມະນຸດທີ່ພິມດ້ວຍເຄື່ອງພິມຊີວະພາບ 3 ມິຕິ ຫລື 3D ພວກເພິ່ນຍັງພາກັນເຮັດວຽກ ເພື່ອພັດທະນາເສັ້ນເລືອດທຽມ ແລະແບບຈຳລອງຂອງຄົນທີ່ມີຂະໜາດນ້ອຍໆໂດຍໃຊ້ການພິມຊີວະພາບແບບ 3 ມິຕິອີກດ້ວຍ Lesia Bakalets ສົ່ງລາຍລະອຽດກ່ຽວກັບເລື້ອງນີ້ ມາຈາກເມືອງວິນສຕັນ-ຊາແລມ (Winston-Salem) ລັດຄາໂຣໄລນາເໜືອ ໂດຍຜ່ານນັກຂ່າວຂອງວີໂອເອ Anna Rice, ຊຶ່ງບົວສະຫວັນ ຈະມາສະເໜີທ່ານໃນອັນດັບຕໍ່ໄປ ທ້າວ ຈາຊວາ ຄໍພັສ (Joshua Copus), ນັກສຶກສາຂັ້ນປລິນຍາເອກ ເວົ້າວ່າ: ການເອົາມັນຕິດໃສ່ນັ້ນ ຍັງເປັນເລື້ອງເຮັດໄດ້ໃນທາງທິດສະດີຢູ່ ແຕ່ວ່າ ເຄື່ອງພິມ 3 ມິຕິ ຫລື 3D ສາມາດພິມອະໄວຍະວະຂອງຄົນທີ່ໃຊ້ການໄດ້ ເຊັ່ນຫູອັນນີ້ ພວກນັກວິທະຍາສາດຢູ່ທີ່ນີ້ ໃນສະຖາບັນເວັກຄ໌ ຟໍແຣັສ ສຳລັບການແພດໃນດ້ານການເຮັດໃຫ້ມີຊີວິດກັບຄືນມາ ຢູ່ໃນລັດຄາໂຣໄລນາເໜືອ ກຳລັງດຳເນີນງານ ເພື່ອກ້າວໄປເຖິງວັນເວລາທີ່ພວກເພິ່ນສາມາດພິມອະໄວຍະວະທຸກປະເພດໄວ້ໃຫ້ປ່ຽນແທນໄດ້ ມັນໃຊ້ເວລາປະມານ 3 ຊົ່ວໂມງເຄິ່ງ ເພື່ອເຮັດຫູອັນນຶ່ງ ແລະມັນຈະຖືກເອົາໄປຕິດໃສ່ໂດຍການໃຊ້ນ້ຳຢາພິເສດອັນນຶ່ງ ທີ່ເຮັດມາຈາກແຊລຂອງຄົນປ່ວຍເອງ ເມື່ອພວກເພິ່ນເຮັດໃຫ້ມັນໃຊ້ການໄດ້ແລ້ວ ມັນກໍອາດຈະເປັນການປະຕິວັດວິທະຍາສາດໃນການເອົາອະໄວຍະວະໄປຕິດຕໍ່ໃສ່ກໍເປັນໄດ້ ທ່ານ ແອນໂທນີ ແອທາລາ (Anthony Atala) ຈາກສະຖາບັນເວັກຄ໌ຟໍແຣັສ ສຳລັບການແພດໃນດ້ານການເຮັດໃຫ້ມີຊີວິດກັບຄືນມາ ກ່າວວ່າ: ຂັ້ນຕອນແມ່ນເລີ້ມຕົ້ນຂຶ້ນເມື່ອພວກນັກວິທະຍາສາດ ເອົາເນື້ອເຫຍື່ອນ້ອຍໆຕ່ອນນຶ່ງ ຈາກຄົນປ່ວຍໄປ ຂັ້ນຕອນຕໍ່ໄປກໍຄື ເຮັດໃຫ້ເນື້ອເຫຍື່ອນັ້ນ ເປັນຮູບຮ່າງ ຫລື ໂຄງປະກອບທີ່ພວກເຮົາຢາກໄດ້ ນີ້ກໍຄືບ່ອນທີ່ເຄື່ອງພິມແບບ 3 ມິຕິ ເຂົ້າມາມີບົດບາດ ແລະ ຢູ່ຄຽງຂ້າງພວກມັນນັ້ນກໍຄືຂັ້ນຕອນທີ່ເອີ້ນວ່າ ວິທີຜະລິດເສັ້ນໃຍດ້ວຍການປັ່ນທີ່ໃຊ້ພະລັງງານໄຟຟ້າ ເພື່ອເຮັດເສັ້ນເລືອດທຽມ ທ່ານເດວິດ ແມັກຄາວລ໌, ນັກຄົ້ນຄວ້າທີ່ໄດ້ຮັບທຶນໄປຄົ້ນຄວ້າຢູ່ສະຖາບັນແຫ່ງ ນັ້ນ ໃຫ້ຄຳເຫັນວ່າ: ຕໍ່ໄປ, ພວກນັກວິທະຍາສາດກໍສາມາດທົດລອງເສັ້ນເລືອດທຽມໄດ້ໂດຍການກ່າຍເອົາແບບວິທີເຕັ້ນຂອງຊີບພະຈອນ ທ່ານເດວິດ ແມັກຄາວລ໌ ອະທິບາຍຕໍ່ໄປອີກວ່າ: ຍ້ອນວ່າມີນັກວິທະຍາສາດດ້ານການພິມຊີວະພາບແບບ 3 ມິຕິ ສາມາດສ້າງອະໄວຍະວະມະນຸດ ທີ່ສັບສົນຫລາຍກວ່ານີ້ໄດ້ອີກດ້ວຍ ພວກອະໄວຍະວະນີ້ ຈຶ່ງຖືກໃຊ້ຢູ່ໃນເທັກໂນໂລຈີ ທີ່ເອີ້ນກັນວ່າ ອະໄວຍະວະຢູ່ເທິງປ່ຽງນ້ອຍໆ ຫລື OCP ແຜງທີ່ກ້ວາງ 5 ຊັງຕີແມັດນີ້ ເປັນແບບຈຳຮອງຂອງຮ່າງກາຍຄົນ ແຕ່ລະຫ້ອງ ແມ່ນບັນຈຸເນື້ອເຫຍື່ອຈາກອະໄວຍະວະຫລາຍອັນ ແບບຈຳຮອງເຊັ່ນນັ້ນ ແມ່ນເກືອບວ່າໃຊ້ເພື່ອທົດລອງຢາໃໝ່ສຳລັບປົວຜົນຂ້າງຄຽງທີ່ບໍ່ມີໃຜຮູ້ ແລະແມ່ນແຕ່ເພື່ອເບິ່ງວ່າ ມັນຈະມີຜົນກະທົບຕໍ່ຄົນປ່ວຍແຕ່ລະຄົນຄືແນວໃດອີກດ້ວຍ ທ່ານ ຈູລຽວ ອາເລແມນ, ນັກຄົ້ນຄວ້າທີ່ໄດ້ຮັບທຶນໄປຄົ້ນຄວ້າຢູ່ສະຖາບັນແຫ່ງ ນັ້ນ ໃຫ້ຄຳເຫັນວ່າ: ພວກນັກວິທະຍາສາດ ບໍ່ສາມາດບອກໄດ້ວ່າ ການທົດລອງຢູ່ໃນຄລີນິກ ຈະໃຊ້ເວລາດົນປານໃດ ແຕ່ພວກເພິ່ນກໍຫວັງວ່າ ໃນປະມານ 30 ຫາ 40 ປີຂ້າງໜ້ານີ້ ການປະດິດຄິດສ້າງຂອງພວກເພິ່ນຈະເປັນສ່ວນນຶ່ງທີ່ປົກກະຕິຢູ່ໃນຊີວິດປະຈຳວັນຂອງຄົນໄດ້ Joshua Copus, Graduate Student: David McCoul, Institute Research Fellow: David McCoul, Institute Research Fellow: Julio Aleman, Institute Research Fellow: